cyanic-selkie/wikianc huggingface dataset:
லண்டன் வன்முறைகள் 2011
தகவல் பரிமாற்றம்
பிரித்தானிய இளைஞர்களில் 37% பிளக்பெரி கையடக்கத்தொலைபேசிகளையே பயன்படுத்தி வருகின்றனர். இக் கையடக்கத்தொலைபேசிகளுக்கான பிரத்தியேக தகவல் பரிமாற்ற சேவையே பிளக்பெரி மெசஞ்சர் ஆகும். இதன்மூலம் பலருக்கு ஒரே நேரத்தில் வேகமாகவும், துரிதமாகவும், இலவசமாகவும் தகவல்களை அனுப்பமுடியும். மேலும் இதன் சிறப்பம்சம் அதன் பாதுகாப்பு பொதுவாக பிளக்பெரி மெசஞ்சர் சேவையின் மூலம் தகவல்களை அனுப்பும் போது அவற்றின் மென்பொருள் குறியீட்டுச்சொற்களை (என்கிறிப்ஷன்) பரிசீலிக்க முடியாது. மேலும் பிளக்பெரி மெசஞ்சர் பாவனையாளர்கள் பின்(இரகசிய) இலக்கமொன்றினை பரிமாறிக் கொள்ள வேண்டும் .இது அவர்களின் தகவல் பரிமாற்றத்தை இரகசியமாக வைத்திருக்க உதவுகின்றது. இதனை நன்கு அறிந்துவைத்துள்ள கலகக்காரர்கள் இவற்றைப் பயன்படுத்துவது தெரியவந்துள்ளது. இது அங்குள்ள பாதுகாப்புப் பிரிவினருக்கு பெரும் தலையிடியைக் கொடுத்துள்ளது.
நாடு திரும்பிய பிரதமர்
எரியூட்டப்பட்ட வாகனத்தில் வரவேற்பு வாசகம்|thumb|right 6, 7ம் திகதிகளில் கலவரம் இடம்பெற்ற பகுதிகள்|thumb|right
லண்டன் காவல் படையினர்|thumb|right பிரித்தானியப் பிரதமர் டேவிட் கேமரன் தனது இத்தாலி விடுமுறை சுற்றுப்பயணத்தை ரத்து செய்து விட்டு, ஆகத்து 9 ம் திகதி நாடு திரும்பினார். சட்டம் ஒழுங்கை நிலைநாட்டுவது தொடர்பாக, நாடாளுமன்றத்தின் அவசரக் கூட்டத்தைக் கூட்டி ஆலோசனை நடத்தினார். இது குறித்து டேவிட் கேமரன் கூறுகையில், "பிரிட்டனில் மேலும் கலவரங்கள் நடக்காமல் தடுக்க எல்லா முயற்சிகளையும் பொலிசார் எடுப்பார்களென்றும், தேவைப்படும் பட்சத்தில் கலவரக்காரர்களைக் கட்டுப்படுத்த அவர்கள் மீது தண்ணீரை பீய்ச்சியடித்து தாக்குதல் நடத்த பொலிசார் தயங்கமாட்டார்கள்" எனவும் பிரதமர் உறுதியளித்தார்.
காவல் துறையினரின் விடுமுறைகள் ரத்து
அதே நேரம் காவல் துறையினரின் அனைவரது விடுமுறைகளும் ரத்து செய்யப்பட்டதாக அறிவிக்கப்பட்டது.
சந்தர்ப்பவாத குற்றவாளிகள்
சூறையாடல்களில் ஈடுபடுவோரை காவல் துறையினரின் சந்தர்ப்பவாத குற்றவாளிகள் என்று வருணிக்கின்றனர்.
கலவரக்காரர்களின் புகைப்படங்கள் வெளியிடப்பட்டன
கலவரங்கள், சூறையாடல்கள் மற்றும் சொத்து சேதங்களில் ஈடுபட்டவர்கள் என்று தெரிவிக்கப்படும் ஆட்கள் சிலரின் படங்களை நாட்டின் நாளேடுகள் பலவும் வெளியிட்டு வருகின்றன. இந்தப் படங்களைப் பார்த்து அதில் காணப்படுவோர் யாரையும் அடையாளம் தெரிந்தால் பொலிசில் தெரிவிக்குமாறு இந்தப் பத்திரிகைகள் மக்களைக் கேட்டுக்கொண்டுள்ளன. இந்தப் படங்களை எல்லாம் பார்த்தால் கலவரங்களில் ஈடுபட்டவர்கள் பெரும்பாலும் இளைஞர்களாகவே தோன்றுகின்றனர். இந்தக் சூறையாடல்களில் பத்து வயதுப் பிள்ளைகள் கூட ஈடுபட்டதாக தெரிவிக்கப்படுகிறது. கிழக்கு லண்டனிலும் சரி, வேறு பல இடங்களிலும் சரி, இந்த அட்டூழியங்களில் விடலை வயதுப் பெண்கள் பலரும் ஈடுபட்டிருந்தனர்.
அவசரகால அமைச்சரவைக் கூட்டம்
பிரதமர் டேவிட் கேமரன் ஆகத்து 10ம் திகதி அவசரகால அமைச்சரவைக் கூட்டத்தைக் கூட்டி ஆலோசித்தார். பின் காவல்துறை உயரதிகாரிகளுடன் ஆலோசனை நடத்தினார். அதன்பின் கலவரக்காரர்களை அடக்க ரப்பர் குண்டுகள், தண்ணீர் பீரங்கித் தாக்குதல் போன்றவற்றுக்கு அனுமதி அளித்துள்ளார். இதுகுறித்து அவர் அளித்த பேட்டியில்,""கலவரக்காரர்களைத் திருப்பித் தாக்க வேண்டிய நேரம் வந்து விட்டது. திருப்பித் தாக்கும் நடவடிக்கை துவக்கப்பட்டு விட்டது. அவர்களை அடக்க உறுதியான நடவடிக்கைகள் தேவைப்படுகின்றன. கடைகளுக்குள் புகுந்து கொள்ளையடித்தவர்கள், அங்குள்ள சி.சி.டி.வி, கேமராக்களில் பதிவான காட்சிகள் மூலம் அடையாளம் கண்டறியப்பட்டு கைது செய்யப்படுவர். சட்டத்தின் கடுமையான தண்டனை அவர்களுக்குக் காத்திருக்கிறது.'' என்றார்.
ஆயிரத்துக்கும் மேற்பட்டோர் கைது
லண்டனை சுற்றி 16 ஆயிரம் காவல்படையினர் பாதுகாப்பு பணியில் ஈடுபடுத்தப்பட்டுள்ளனர். இதனால் அங்கு சற்று அமைதி நிலவியதாகத் தெரிவிக்கப் படுகின்றது. ஆங்காங்கே ஒரு சிலர் சந்தேகத்தின் பேரில் கைது செய்யப்பட்டுள்ளனர்.வெஸ்ட் மிடிலாண்ட் மற்றும் மான்செஸ்டர் நகரங்களில் கலகக்காரர்கள் இன்னும் ஒடுக்கப்படாததால் அங்கு கலவரங்கள் தொடர்கின்றன. மான்செஸ்டர் நகரின் மையப்பகுதியில் உள்ள மகளிர் ஆடையகம் ஒன்று முழுவதும் தீவைத்து கொளுத்தப்பட்டுள்ளது.
கலவரத்துடன் தொடர்புடைய 3 ஆயிரம் பேர் கைது செய்யப்பட்டனர். ஆயிரத்து 200-க்கும் மேற்பட்டோர் மீது வழக்குப்பதிவு பதிவு செய்யப்பட்டுள்ளதாக காவல்துறையினர் குறிப்பிட்டனர். கண்காணிப்பு கேமிராவில் பதிவு செய்யப்பட்ட காட்சியினை வைத்து 68 வயது முதியவர் ஒருவரை, 16 வயது சிறுவன் அடித்து கொன்றதாக அவன் மீது போலீசார் வழக்குப்பதிவு செய்துள்ளனர்.
பல ஆயிரம் கோடிக்கு பொருட்சேதம்
இங்கிலாந்தில் நடைபெறும் கலவரத்தால் பல்வேறு வீடுகள், கடைகள், வர்த்தக நிறுவனங்கள், அலுவலகங்கள் தீயிட்டு கொளுத்தப்பட்டன. அத்துடன் கொள்ளையும் அடிக்கப்பட்டுள்ளன. இதனால் பல ஆயிரம் கோடிக்கு பொருட்சேதம் ஏற்பட்டுள்ளதாக மதிப்பிடப்பட்டுள்ளது. எற்கனவே காப்பீடு செய்தவர்கள் காப்பீட்டு நிறுவனங்களிடம் இழப்பீடு கேட்பார்கள் என்று எதிர்பார்க்கப்படுகிறது. இதுவரை கலவரத்தால் பாதிக்கப்பட்டவர்களுக்கு இழப்பீடாக காப்பீட்டு நிறுவனங்கள் ரூ.1,460 கோடி தர வேண்டியிருக்கும் என மதிப்பிடப்பட்டுள்ளது. 'கலவரத்தால் ஏற்பட்ட இழப்பு குறித்து காப்பீட்டு நிறுவனங்கள் மதிப்பீடு செய்து வருகின்றன. ரூ.1,000 கோடிக்கு மேல் இழப்பீடு தர வேண்டியிருக்கும்' என காப்பீட்டு நிறுவனங்கள் சங்கத்தின் பொது காப்பீடு பிரிவு தலைவர் நிக் ஸ்டர்லிங் தெரிவித்துள்ளார்.
லண்டன் ஒலிம்பிக்
லண்டன் ஒலிம்பிக் போட்டிகளுக்கு இன்னும் ஒரு வருடம் இருக்கிறது. ஒலிம்பிக் விவரணங்கள் லண்டனின் மதிப்பையும், பெருமையையும் மெருகுடன் விளம்பரப்படுத்திவரும் நிலையில், இவ்வாறான சம்பவங்கள் அதனை கெடுத்துவிடக்கூடாது என்பதில் அதிகாரிகள் கவனம் செலுத்தி வருகின்றனர்.
ஜனனி சுரக்ச யோஜனா
விண்ணப்பப் படிவம்
பகுப்பு:இந்திய அரசுத் திட்டங்கள் பகுப்பு:சமுதாய மருத்துவம்
லண்டன் வன்முறைகள் 2011
அமைதி நிலவியது
கலவரங்களால் பாதிக்கப்பட்டிருந்த பிரித்தானிய நகரங்கள் பலவற்றில் ஆகத்து 11 முதல் அமைதி நிலவியதாகத் தகவல்கள் தெரிவிக்கின்றன. கலவரங்கள் இடம்பெற்ற நகரங்களின் வீதியெங்கும் ஆயிரக்கணக்கான மேலதிக பொலிஸார் குவிக்கப்பட்டிருந்தனர். ஆகத்து 11 இரவிலிருந்து பாரிய சம்பவங்கள் எதுவும் இடம்பெறாத போதும் தொடர்ந்தும் பதற்றம் நிலவி வருவதாகத் தெரிவிக்கப்படுகிறது. லண்டனின் பெரும்பாலான பகுதிகள் அமைதிக்குத் திரும்பியுள்ள அதேவேளை ஏனைய நகரங்களிலும் கலவரங்கள் மற்றும் கொள்ளைச் சம்பவங்கள் என்பன ஓய்ந்திருப்பதாக செய்திகள் தெரிவிக்கின்றன.
மூலம்
பகுப்பு:ஐக்கிய இராச்சியத்தில் கலவரங்கள் பகுப்பு:2011 நிகழ்வுகள்
வி (பாடகர்)
கிம் டே-ஹியூங் (கொரியம்: born; பிறப்பு டிசம்பர் 30, 1995), அல்லது அவரது மேடைப் பெயரான வி என பரவலாக அறியப்படும் இவர், ஒரு தென் கொரிய பாடகர், பாடலாசிரியர் மற்றும் நடிகர் ஆவார். அவர் தென் கொரிய ஆண்கள் இசைக்குழுவான பிடிஎஸ் இன் பாடகர் ஆவார்.
ஆரம்பகால வாழ்க்கை
கிம் டே-ஹியூங், 1995 திசம்பர் 30 அன்று, தென் கொரியாவின் டேகுவின், சியோ மாவட்டத்தில், ஜியோசாங் பகுதியில் வளர்ந்தார். அவரது பெற்றோருக்கு பிறந்த மூன்று குழந்தைகளில் மூத்தவர், இவருக்கு ஒரு தம்பி (கிம் ஜௌங் கியு) மற்றும் தங்கை (கிம் இயன் ஜின்) உள்ளனர். அவரது தந்தை ஒரு ஏழை உழவர், தாய் இல்லத்தரசி. குடும்ப வறுமை காரணமாக வி தனது சிறு வயதில் தன் பாட்டியுடன் வளர்ந்தார்.
கல்வி
வி முதலில் தொடக்கப்பள்ளியில் பயிலும்போதே தொழில்முறை பாடகராக இருக்க விரும்பினார். தனது தந்தையின் ஆதரவோடு, ஆரம்பகால நடுநிலைப் பள்ளியில் கூம்பிசைக் கருவி பாடங்களை எடுக்கத் தொடங்கினார். வி இறுதியில் பிக் ஹிட் என்டர்டெயின்மென்ட்டில் ஒரு பயிற்சியாளராக ஆனார்.
2014 இல் கொரிய கலை உயர்நிலைப் பள்ளியில் பட்டம் பெற்ற பிறகு, வி குளோபல் சைபர் பல்கலைக்கழகத்தில் சேர்ந்தார் - ஆகஸ்ட் 2020 இல் ஒளிபரப்பு மற்றும் பொழுதுபோக்கு துறையில் ஒரு பெரிய பட்டம் பெற்றார். 2021 ஆம் ஆண்டு நிலவரப்படி, அவர் ஹன்யாங் சைபர் பல்கலைக்கழகத்தில் சேர்ந்தார், விளம்பரம் மற்றும் ஊடகங்களில் வணிக நிர்வாகத்தில் முதுகலை பட்டம் பயில்கிறார்.
விருதுகள்
alt=V holds his left pointer finger to his temple and leans against in front of the LA skyline|thumb|டி ஐகான் நாழிதளுக்காக 2017 நவம்பரில் எடுக்கப்பட்ட வி இன் புகைப்படம். கிம் டே-ஹியூங் தென் கொரிய இசைத்துறையில் சில பிரபலமான விருதுகளை வென்றுள்ளார். 2017 ஆம் ஆண்டில் மெலன் இசை விருது களுக்கும் பரிந்துரைக்கப்பட்டார். 2018 மற்றும் 2019 ஆம் ஆண்டுகளில் சிறந்த ஐடல் நடிகர் மற்றும் சிறந்த நடனக்கலைக்கான தனது வாழ்க்கையில் இரண்டு முறை சூம்பி விருதுகளை வென்றுள்ளார். 2020 ஆம் ஆண்டில் சிறந்த OST க்கான அபான் இசை விருதுகளை யும் வென்றுள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:தென் கொரிய ஆண் பாடகர்கள் பகுப்பு:தென் கொரிய தொலைக்காட்சி நடிகர்கள் பகுப்பு:பிடிஎஸ் உறுப்பினர்கள் பகுப்பு:1995 பிறப்புகள்
டிக்டாக்
டிக்டாக் (TikTok) டூயின் என அழைக்கப்படும் இந்த சீன செயலியின் மூலம் குறு நிகழ்படங்களை உருவாக்கவும் பகிர்ந்துகொள்ளவும் இயலும். பைட்டேன்ஸ் எனும் சீன நிறுவனத்திற்குச் சொந்தமான இந்தச் செயலி செப்டம்பர், 2016 ஆம் ஆண்டில் சீனாவில் அறிமுகமானது. ஆனால் ஒரு ஆண்டிற்குப் பிறகே இது வியாபார ரீதியிலாக செயல்பாட்டிற்கு வந்தது. ஆசியா, அமெரிக்க ஐக்கிய நாடு மற்றும் உலகின் பட நாடுகளில் நிகழ்பட இயக்கு தளங்களில் அதிக அளவில் பயன்படுத்தப்படும் செயலியாகும். 2018 ஆம் ஆண்டிலிருந்து பரவலான வரவேற்பைப் பெறத் துவங்கியது. அக்டோபர் 2018 இல் அமெரிக்காவில் அதிக முறை பதிவிறக்கமான செயலிகளில் முதலிடம் பெற்றது.
தமிழகத்தில் டிக் டாக்
டிக் டாக் செயலியின் மூலமாக ஆபாசமாக நடன அசைவுகள் இருப்பதாகவும் சமூகச் சீரழிவிற்கு வழிவகுப்பதாகவும் பலதரப்பில் இருந்து கருத்துக்கள் வந்ததன் அடிப்படையில் அதனைத் தமிழகத்தில் தடை செய்ய வேண்டும் எனவும் மத்திய அரசிற்கு கடிதம் அனுப்பப்பட்டது.
இந்தியாவில் தடை
மதுரை உயர்நீதிமன்ற கிளையில், வழக்கறிஞர் முத்துக்குமார் என்பவர் இந்த செயலி மூலம் பகிரப்படும் வீடியோக்களால் பல்வேறு சமூகப் பிரச்னைகள் ஏற்படுவதாகக் கூறி, இதனை தடை செய்ய வேண்டும் என வழக்கு தொடர்ந்தார். இந்த வழக்கை விசாரித்த நீதிபதிகள் "டிக்டாக்" செயலியை தரவிறக்கம் செய்வதை தடை செய்ய நடவடிக்கை எடுக்குமாறு மத்திய அரசுக்கு உத்தரவிட்டனர். இதை எதிர்த்து டிக்டாக் நிறுவனம், தாக்கல் செய்யப்பட்ட மனுவை விசாரித்த உச்ச நீ‌திமன்றம், மதுரை உயர்நீதிமன்றம் கிளையின் உத்தரவுக்கு தடை விதிக்க மறுத்துவிட்டது. இதனைத் தொடர்ந்து டிக்டாக் செயலியை பிளேஸ்டோர் மற்றும்‌ ஆப்ஸ்டோர் தளங்களில் இருந்து நீக்குமாறு, கூகுள் மற்றும் ஆப்பிள் நிறுவனங்களுக்கு மத்திய அரசு கடிதம் ‌எழுதியுள்ளது. இதனை ஏற்று டிக் டாக்கை பதிவிறக்கம் செய்யும் வசதியை கூகுள் பிளேஸ்டோர் நீக்கியுள்ளது.
தடை நீக்கம்
இதைத்தொடர்ந்து டிக்டாக் நிறுவனம் உச்சநீதிமன்றத்தில் மனுத்தாக்கல் செய்தது. இந்த வழக்கை விசாரணைக்கு எடுத்துக் கொண்ட உச்சநீதிமன்றம், நிறுவனம் தொடர்ந்த வழக்கை தள்ளுபடி செய்தது. டிக்டாக் நிறுவனம் தொடர்ந்த மனுவை மதுரை உயர்நீதிமன்றம் ஏப்ரல் 22, 2019 அன்று விசாரித்து முடிவெடுக்க வேண்டுமென்றும், தவறும் பட்சத்தில் இந்த தடை தளர்ந்ததாக கருதப்படும் என உச்சநீதிமன்றம் தெரிவித்தது.
இதன்படி ஏப்ரல் 22, 2019 அன்று இந்த வழக்கை விசாரித்து மதுரை உயர்நீதிமன்றம் தீர்ப்பு வழங்கியது. அதில் ஆபாச நடன அசைவுகள், சமூக சீர்க்கேடு நடன அசைவுகள் போன்றவற்றை பதிவேற்றம் செய்யக்கூடாது என நிபந்தனையுடன் டிக்டாக் செயலிக்கான தடையை நீக்கியது.
இந்த தடை நீங்கிய பிறகு டிக்டாக் செயலியை பிளேஸ்டோர் மற்றும்‌ ஆப்ஸ்டோர் தளங்களில் பதிவிறக்கம் செய்யும் வசதி மீண்டும் கொண்டுவரப்பட்டது.
இந்திய அரசு தடை செய்தல்
இச்செயலியானது தேச பாதுகாப்பு மற்றும் இறையாண்மைக்கு அச்சுறுத்தலாக இருப்பதால் சீனாவின் ‘டிக் டாக்’, ‘ஷேர்இட்’ செயலிகள் உள்பட 59 செயலிகளுக்கு 29 சூன், 2020 அன்று இந்திய அரசு அதிரடியாக தடை செய்தது. பின்பு டிக்டாக் செயலியை பிளேஸ்டோர் மற்றும்‌ ஆப்ஸ்டோர் தளங்களிலிருந்து நீக்கப்பட்டது.
வெளியிணைப்புகள்
பகுப்பு:செயலிகள்
ஆழ்வார்கற்குளம் ஊராட்சி
ஆழ்வார்கற்குளம் ஊராட்சி (Alwarkarkulm Gram Panchayat), தமிழ்நாட்டின் தூத்துக்குடி மாவட்டத்தில் உள்ள கருங்குளம் வட்டத்தில் அமைந்துள்ளது. இந்த ஊராட்சி, ஸ்ரீவைகுண்டம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1749 பேர் ஆவர். இவர்களில் பெண்கள் 883 பேரும் ஆண்கள் 866 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தமிழ்த் திரைப்படங்களின் பட்டியல், 2011
2011 ஆம் ஆண்டில் வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.
7 (எண்)
ஏழு (Seven) என்பது தமிழ் எண்களில் ௭ என்பதைக் குறிக்கும் இந்து-அராபிய எண் ஆகும். ஏழு என்பது ஆறுக்கும் எட்டுக்கும் இடைப்பட்ட இயற்கை எண்ணாகும்.
பாபானி பட்டாச்சாரியா
பாபானி பட்டாச்சாரியா (Bhabani Bhattacharya, 10 நவம்பர் 1906–10 அக்டோபர் 1988) வங்காள வம்சாவளியை சார்ந்த ஒரு இந்திய எழுத்தாளர். இவர் 1906 ஆம் வருடம் நவம்பர் மாதம் பத்தாம் தேதி பிறந்தார். சமூக-யதார்த்தங்கள் சார்ந்த புனை கதைகளை எழுதியுள்ள இவர் வங்காள மாகாணத்தின் ஒரு பகுதியான பகல்பூரில் பிறந்தார். இவர் பாட்னா பல்கலைகழகத்தில் இளங்கலை பட்டமும் லண்டன் பல்கலைகழகத்தில் முனைவர் பட்டமும் பெற்றார்.இந்தியா திரும்பிய அவர் வெளிநாட்டுத் தூதராகப் பணியாற்றினார்.பின்பு அமெரிக்கா சென்ற இவர் இலக்கிய ஆய்வு சார்ந்த துறையில் ஆசிரியராகப் பணியாற்றினார். ஹவாய் மற்றும் சியாட்டில் மொழிப் பாடத்தை கற்பித்தார். தனது முப்பதுகளில் சமூக நடப்பியல் மற்றும் வரலாற்று பிண்ணனி கொண்ட புனை கதைகளை எழுத தொடங்கினார். இரண்டு பிரபல எழுத்தாளர்களின் அறிவுரையின் பேரில் தனது கதைகளை ஆங்கிலத்திலேயே எழுதினார்.
7 (எண்)
காரணிகள்
ஏழின் நேர்க் காரணிகள் 1, 7 என்பனவாகும்.
பாபானி பட்டாச்சாரியா
எழுத்து நடை
பாபானி பட்டாச்சாரியா இந்தோ-ஆங்கிலிக்கன் இலக்கியத்தில் சமூக நடப்பியல் பள்ளியை சார்ந்தவர் என்று வர்ணிக்கப்பட்டவர். இவருடைய எழுத்து இரவீந்திரநாத் தாகூர், மகாத்மா காந்தி ஆகியோரின் தாக்கத்தை பிரதிபலிக்கும் வகையில் அமைந்துள்ளது. மற்ற சமூக நடைமுறை மெய்மையாளர்களாகிய 'பிரேம்சந்' போல் அல்லாமல் பாபானி பட்டாச்சாரியா மற்றவர்களுக்கு வழிகாட்டும் வகையில் தனது புனை கதைகளை வாசிப்பவர் எளிதாக புரிந்து கொள்ளும் வகையில் நையாண்டி கலந்த நடையில் நடைமுறை சூழலை அடிப்படையாக கொண்டதாக எழுதினார்.
7 (எண்)
மேற்கோள்கள்
பகுப்பு:எண்கள் பகுப்பு:முழு எண்கள்
பாபானி பட்டாச்சாரியா
விருதுகள்
சாகித்யா அகாதமி விருது, 1967
உசாத்துணை
பகுப்பு:1906 பிறப்புகள் பகுப்பு:1988 இறப்புகள் பகுப்பு:தமிழ் எழுத்தாளர்கள் பகுப்பு:இந்திய ஆங்கில எழுத்தாளர்கள் பகுப்பு:சாகித்திய அகாதமி விருது பெற்றோர் பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
பெயர் (இலக்கணம்)
எழுத்திலக்கணத்தின் கூறுகளாக எழுத்தியலில் கூறப்பட்டுள்ள பெயருக்கு, நன்னூல் இலக்கணம் வகுத்துள்ளது.
இடுகுறிப்பெயர், காரணப்பெயர் ஆகிய இரண்டும் பொதுப்பெயராகவும் சிறப்புப்பெயராகவும் வரும்.
எழுத்துகளின் பெயர்
அகரம் முதல் ஓளகாரம் வரை உள்ள பன்னிரண்டு எழுத்துகளும் உயிர் என்றும், க் முதல் ன் வரையுள்ள பதினெட்டு எழுத்துகளும் மெய் என்றும் பெயர் பெறும், என்று நன்னூல் எழுத்துகளுக்குப் பெயரிட்டு அழைக்கிறது.
குறில்
உயிர் எழுத்துகளுள் அ,இ,உ,எ,ஒ என்னும் ஐந்து எழுத்துகளும் குறில் எனப்பெயர் பெறும்.
நெடில்
ஆ, ஈ, ஊ, ஏ, ஐ, ஓ, ஔ என்ற ஏழு எழுத்துகளும் நெடில் எழுத்துகள் எனப்பெயர் பெறும்.
சுட்டு
அ, இ, உ என்னும் மூன்று எழுத்துகளும் சொல்லுக்கு முதலில் வந்து சுட்டுப் பொருளை உணர்த்துவதால் அவை சுட்டெழுத்துகள் எனப் பெயரிடப்பட்டன.
வினா
எ,யா என்னும் இரண்டெழுத்துகளும் மொழிக்கு முதலிலும் ஆ, ஓ என்னும் எழுத்துகள் இரண்டும் மொழிக்கு இறுதியிலும் ஏ என்னும் எழுத்து மொழிக்கு முதல் மற்றும் இறுதி ஆகிய இரண்டு இடங்களிலும் வினாப் பொருளை உணர்த்தி வருமென்பதால் அவை வினா எழுத்துகள் எனப் பெயர் பெற்றன.
வெளி இணைப்புகள்
பகுப்பு:நன்னூல்
ஸ்டெர்லிங் ஜெரின்ஸ்
ஸ்டெர்லிங் ஜெரின்ஸ் (Sterling Jerins, பிறப்பு: மே 6, 2004) ஒரு அமெரிக்க நாட்டுத் திரைப்பட நடிகை ஆவார். இவர் வேர்ல்ட் வார் ஜி, வேர்ல்ட் வார் ஜி, லுள்ளபி, தி கப் போன்ற பல திரைப்படங்களில் நடித்துள்ளார். இவர் ரோயல் பெயின்ஸ், டிசெப்ஷன் போன்ற தொலைக்காட்சி தொடர்களிலும் நடித்துள்ளார்.
மிட்டப்பள்ளி
மிட்டப்பள்ளி (Mittapalli) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.
மக்கள்வகைப்பாடு
இந்த ஊரானது ஊத்தங்கரையில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 54 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1,013 வீடுகள் உள்ளன. கிராமத்தின் மொத்த மக்கள் தொகையானது 4,389 ஆகும். இதில் ஆண்கள் எண்ணிக்கை 2,187, பெண்களின் எண்ணிக்கை 2,202 என உள்ளது.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
எல்லிங்கநாயக்கன்பட்டி ஊராட்சி
எல்லிங்கநாயக்கன்பட்டி ஊராட்சி (Ellinganaickenpatti Gram Panchayat), தமிழ்நாட்டின் விருதுநகர் மாவட்டத்தில் உள்ள விருதுநகர் வட்டாரத்தில் அமைந்துள்ளது. இந்த ஊராட்சி, விருதுநகர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 979 ஆகும். இவர்களில் பெண்கள் 503 பேரும் ஆண்கள் 476 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நவலிங்க லீலை
நவலிங்க லீலை என்னும் நூல் 15 ஆம் நூற்றாண்டில் தோன்றிய நூல்களில் ஒன்று. உரைநூல் குறிப்புகளால் அறியப்படும் நூல்களில் ஒன்று. ஒன்பது லிங்கங்களின் திருவிளையாடல் கதைகளைக் கூறும் நூல். இது வீரசைவம் என்னும் சமயம் சார்ந்த நூல். இதன் ஆசிரியரின் பெயர் தெரியவில்லை.
"பரமன் உமைக்கு அருளியதைப் பிரபுதேவன் வசவேசற்குக் கருநாடத்தில் இயம்பினதைச் செந்தமிழால் அறைகுவன்" என்று சொல்லிக்கொண்டு நூல் தொடங்குகிறது. பாடல்களில் பெரும்பான்மை ஆறுசீர் விருத்தங்களால் ஆனது. சில சந்தக் கலிவிருத்தங்களும் நூலில் இடம்பெற்றுள்ளன.
அடிக்குறிப்பு
பகுப்பு:15 ஆம் நூற்றாண்டுத் தமிழ் நூல்கள்
மீத்தோடிரெக்சேட்டு
மீத்தோடிரெக்சேட்டு (Methotrexate) [குறுக்கம்: MTX; பழைய பெயர்: அமிதோப்டெரின் (amethopterin)], வளர்சிதைமாற்றத் தடுப்பியும், ஃபோலிக் அமிலத்தடுப்பி மருந்துமாகும். இது புற்றுநோய், தன்னெதிர்ப்பு நோய்கள், கருக்குழாய் கருவளர்ச்சி (ectopic pregnancy), மருத்துவ கருக்கலைப்பு ஆகியவற்றில் சிகிச்சைக்காக உபயோகப்படுத்தப்படுகிறது. 1950 - ஆம் ஆண்டுகளிலிருந்து மிகவும் நஞ்சார்ந்த ஃபோலிக் அமிலத்தடுப்பியான அமினோப்டெரின் மருந்திற்கு பதிலாக மீத்தோடிரெக்சேட்டு பயன்படுத்தப்படுகிறது. மீத்தோடிரெக்சேட்டு, ஃபோலிக் அமில வளர்சிதைமாற்றத்தைத் தடுப்பதன் மூலம் செயல்படுகிறது. இம்மருந்து இந்திய உயிர்வேதியியலாளரான சுப்பாராவ் என்பவரால் அமெரிக்காவில் உருவாக்கப்பட்டது.
வெளியிணைப்புகள்
பகுப்பு:மருந்துகள்
மோத்திரப்புச்சாவடி வீரஆஞ்சநேயர் கோயில்
மோத்திரப்புச்சாவடி வீரஆஞ்சநேயர் கோயில் தமிழ்நாட்டில் தஞ்சாவூர் மாவட்டம், மோத்திரப்புச்சாவடி என்னும் ஊரில் அமைந்துள்ள ஆஞ்சநேயர் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள ஆஞ்சநேயர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கிரைக் எர்வின்
கிரைக் ரிச்சர்ட் எர்வின்: (Craig Richard Ervine, பிறப்பு:ஆகத்து 19, 1985), சிம்பாப்வே அணியின் இடதுகை துடுப்பாளரும், வலதுகை புறத் திருப்ப பந்துவீச்சுசாளருமாவார்.
பகுப்பு:சிம்பாப்வே துடுப்பாட்ட வீரர்கள் பகுப்பு:1985 பிறப்புகள்
காஞ்சனா (நடிகை)
thumb|காஞ்சனா காஞ்சனா (Kanchana) 1960 மற்றும் 70 களில் தமிழ்த் திரையுலகின் முன்னணி கதாநாயகியாக இருந்தவர். இவர் தெலுங்கு, மலையாளம், கன்னட மொழிகளிலும் 150-க்கும் மேற்பட்ட படங்களில் நடித்துள்ளார் எம்.ஜி.ஆர், சிவாஜி கணேசன், ஜெமினி கணேசன், எஸ். எஸ். ராஜேந்திரன், முத்துராமன், ஏ. வி. எம். ராஜன், ஜெய் சங்கர், ரவிச்சந்திரன் போன்ற தமிழ் திரைப்பட நடிகர்களுடன் இணைந்து நடித்துள்ளார். 1964 ஆம் ஆண்டு வெளியான இயக்குனர் ஸ்ரீதரின் நகைச்சுவை பொழுதுபோக்கு சித்தரமான காதலிக்க நேரமில்லை திரைப்படம் இவர் அறிமுகமான முதல் தமிழ்த் திரைப்படமாகும்.
வெளி இணைப்புகள்
பகுப்பு:தமிழ்த் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:1939 பிறப்புகள் பகுப்பு:கன்னடத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:வாழும் நபர்கள் பகுப்பு:இந்தியத் திரைப்பட நடிகைகள் பகுப்பு:சென்னை நடிகைகள்
கேரவன் நகரம்
வலது|thumb| பனைராவின் இடிபாடுகள் சில. வலது|thumb| மேற்கு சஹாரா பாலைவனத்தின் வர்த்தக வழிகள் சி. 1000-1500. (தங்கப் புலங்கள் வெளிர் பழுப்பு நிற நிழலால் குறிக்கப்படுகின்றன). thumb| கேரவன் நகரமான ஹத்ராவின் இடிபாடுகள் 2 ஆம் நூற்றாண்டில் செழித்து வளர்ந்தன கேரவன் நகரம் (ஆங்கிலம்: Caravan city) என்பது ஒரு பெரிய திரான்ஸ்-பாலைவன வர்த்தக பாதையில் அமைந்துள்ள மற்றும் அதன் இருப்பிடத்திலிருந்து அதன் செழிப்பைப் பெறும் நகரமாகும். பழங்காலத்தின் சிறந்த அறிஞர் மைக்கேல் ரோஸ்டோவ்ட்ஸெஃப் என்பவரால் இந்த சொல் உருவாக்கப்பட்டது என்று நம்பப்படுகிறது, ஓ பிளிஜ்னெம் வோஸ்டோக் என்ற அவரது படைப்பிற்காக, ஆங்கிலத்தில் முதன்முறையாக கிளாரண்டன் பிரஸ் 1932 இல் கேரவன் நகரங்கள் என வெளியிட்டது. ரோட்ஸ், சைப்ரஸ் மற்றும் மைசீனியன் கிரீஸ் ஆகியவை கேரவன் நகரங்கள் அல்ல என்று மொழிபெயர்ப்பிலிருந்து நீக்கப்பட்ட பின்னர், " கிழக்கிற்கு அருகில் " பெட்ரா, ஜெராஷ், பல்மைரா மற்றும் துரா ஆகியோருடன் இந்த படைப்பின் ஆங்கில மொழிபெயர்ப்பு முக்கியமாக கையாளப்பட்டது. துராவும் பின்னர் ஒரு கேரவன் நகரத்தை விட அதிகமாக கருதப்படுகிறது.
பிற கேரவன் நகரங்களில் சில ஜோர்டானில் அரோயர், ஈராக்கில் ஹத்ரா, மவுரித்தேனியா உள்ள ஊயுலாட்டா, சிரியாவில் திமிஷ்கு, மற்றும் உஸ்பெகிஸ்தானில் சமர்கந்து .அடங்கும்
ரோமானிய மற்றும் பாரசீக சாம்ராஜ்யங்களுக்கிடையேயான சிறிய வர்த்தக நாடுகள் படிப்படியாக இருவரால் உள்வாங்கப்பட்டதால், அருகிலுள்ள கிழக்கின் கேரவன் நகரங்கள் குறைந்துவிட்டன, மேலும் "சுவர் மனநிலை" ஆதிக்கம் செலுத்தியது, அதாவது தற்காப்பு அமைப்புகளின் கட்டுமானம் (ரோமன் சுண்ணாம்புகள் மற்றும் பாரசீக பாதுகாப்பு கோடுகள் ) மற்றும் நிசிபிஸ் நகரம் என்ற ஒரு புள்ளியின் மூலம் வர்த்தகத்தை செயல்படுத்துதல்.
மங்கள லட்சத்தீவு விரைவுவண்டி
மங்கள லட்சத்தீவு விரைவுவண்டி என்னும் அதிவிரைவுவண்டி நாள்தோறும் இயக்கப்படுகிறது. இது தில்லியில் உள்ளஹசரத் நிசாமுதீன் நிலையத்துக்கும், கேரளத்தின் எறணாகுளத்துக்கும் இடையே பயணிக்கிறது.
இணைப்புகள்
பகுப்பு:இந்திய விரைவுவண்டிகள்
எரித மின்னஞ்சல்
எரித மின்னஞ்சல் (Email Spam) என்பது ஒரே மின்னஞ்சலை பெருந்தொகையானோருக்கு, அவர்கள் கேட்காமலேயே பொருட்கள் அல்லது சேவைகளை வழங்குவதற்கு வர்த்தக நோக்கில் அனுமதியின்றி அனுப்பப்படும் மின்னஞ்சல் ஆகும். எரித மின்னஞ்சல்கள் தேவையற்ற சுமையை இணையத்தில் விடுவதால், இணையப் போக்குவரத்து கூடி பண விரயம் ஏற்படுகிறது. தனிநபர்களுக்கும் எரித மின்னஞ்சல்கள் ஒரு சிலவற்றையாவது படிப்பதில் நேர விரயம் ஏற்படுகிறது.
முதல் எரித மின்னஞ்சல்
முதல் எரித மின்னஞ்சல் ஆர்பாநெட் எனும் கணினி வலைப் பின்னலில் அனுப்பப்பட்டது. மே 3 ஆம் நாள் 1978 ஆம் ஆண்டில், கேரி துர்க் என்ற ஒருவர் தனது புதிய கணினிகள் பற்றி விளம்பரம் செய்வதற்காக, 393 நபர்களுக்கு ஒரு மின்னஞ்சல் அனுப்பினார்.
மேற்கோள்கள்
பகுப்பு:மின்னஞ்சல் பகுப்பு:கணினியும் சமூகமும் பகுப்பு:கணியக்குற்றம்
உடையான் ரெகுநாத சேதுபதி
இராமநாதபுரம் நகருக்கு மேற்கே எட்டுக்கல் தொலைவில் உள்ள போகலூர் இம்மன்னரின் தலைநகராக இருந்துள்ளது. இந்த மன்னர் வழங்கிய மூன்று செப்பேடுகள் கிடைத்துள்ளன.
மேற்கோள்கள்
பகுப்பு:இராமநாதபுர சேதுபதிகள்
மாயா பர்மன்
மாயா பர்மன் (Maya Burman) (பிறப்பு 1971) ஒரு பிரெஞ்சு கலைஞர்.
சுயசரிதை
பர்மன், பிரான்சின் லாட் எட் கரோனில் பிறந்து வளர்ந்தார். இவர் ஆரம்பத்தில் ஒரு கட்டட வடிவமைப்பாளராக, பயிற்சி பெற்றார். ஆனால் அந்தத் தொழில் தன்னை மிகவும் கட்டுப்படுத்துவதாக உணர்ந்த இவர் ஓவியம் வரையத்தொடங்கினார். . இவர் பேனா, மை மற்றும் நீர் வர்ணங்கள் ஆகியவற்றை முக்கியமாக தனது ஓவியங்களுக்குப் பயன்படுத்துகிறார். இந்த தன்னிச்சையான ஊடகம், தொடர்ச்சியான படைப்புகளை உருவாக்க இவரை ஊக்குவிக்கிறது, ஏனெனில் ஒவ்வொரு ஓவியத்தையும் புதுப்புது யோசனைகளுடன் மேலதிக வேலை செய்து மேம்படுத்துவது அல்லது மறுமுறை புத்தாக்கம் செய்வது போன்றவை கடினமானவையாகக் கருதப்படுகின்றன. . இந்தியா, பிரான்ஸ் மற்றும் இங்கிலாந்து ஆகிய நாடுகளில் இவர் செய்த படைப்புகள் கண்காட்சியில் வைக்கப்பட்டுள்ளன.
இவர் கலைஞர்களின் குடும்பத்தின் இளைய உறுப்பினர்: இவரது தந்தை சக்தி பர்மன் (கொல்கத்தாவைச் சேர்ந்தவர்), பிரெஞ்சு தாய் மைட் டெல்டெய்ல் இருவரும் முக்கிய கலைஞர்கள். இவரது உறவினர் ஜெயஸ்ரீ பர்மனும் ஜெயசிறீயின் கணவர் பரேஷ் மைத்தியும் கலைஞர்கள் ஆவர்.
தனிப்பட்ட வாழ்க்கை
பர்மனுக்கு 23 வயதில் இந்தியாவில் திருமணம் நடந்தது. இவருக்கு ஒரு மகன் பிறந்தான். திருமணம் முடிவடைந்த இரண்டு ஆண்டுகளுக்குப் பிறகு, பர்மன் தனது மகனுடன் பிரான்சுக்குத் திரும்பினார்.
வெளிப்புற இணைப்புகள்
பகுப்பு:1971 பிறப்புகள் பகுப்பு:வாழும் நபர்கள் பகுப்பு:இந்தியப் பெண் ஓவியர்கள்
வில்லியம் பாரி மர்பி
வில்லியம் பாரி மர்பி (William P. Murphy: பிப்ரவரி 6, 1892 – அக்டோபர் 9, 1987) ஓர் அமெரிக்க மருத்துவவியலாளர். அமெரிக்காவில் விஸ்காசினில் ஸ்டோட்டன் எனுமிடத்தில் பிறந்தவர். இறப்பினை விளைவிக்கும் இரத்த சோகை நோய்க்கு மருத்துவ சிகிச்சை முறையைக் கண்டுபிடித்த மூவருள் ஒருவர். இதற்காக 1934 ஆம் ஆண்டு மருந்தியல் நோபல் பரிசு பெற்றார். 'கியார்கு ஹோயித் விப்பிள்', 'கியார்கு ரிச்சர்டு மினோட்' ஆகியோருடன் இந்த நோபல் பரிசினைப் பகிர்ந்து கொண்டார்.
வெளியிணைப்புகள்
பகுப்பு:நோபல் பரிசு பெற்ற அமெரிக்கர்கள் பகுப்பு:நோபல் பரிசு பெற்றவர்கள் பகுப்பு:1892 பிறப்புகள் பகுப்பு:1987 இறப்புகள்
இராமர் (சைனம்)
இராமாயணத்தின் நாயகன் இராமன் சைன நூல்களில் சாலகபுருசர் என அறியப்படும் அறுபத்து மூன்று புகழ்பெற்ற நபர்களில் ஒருவராக விவரிக்கப்பட்டுள்ளார். இவற்றில் ஒன்பது தொகுதிகள் பலபத்ரா, நாராயண மற்றும் ப்ரதி நாராயண ஆகியன உள்ளனர். இராமன், இலட்சுமணனுடன் 8வது பாலபத்ராவும் மேலும் இராவணனும் நாராயணன் மற்றும் ப்ரதி-நாராயணனும் தோழர்கள். அவர் ஒரு இளவரசன் என்று விவரிக்கப்படுகிறார், அவனுடைய சிம்மாசனத்தை இழந்து ஒரு ஏழையாக மாறினார். அவர் நாடு கடத்தப்பட்டபோது அவரது மனைவி சீதை இராவணனால் கடத்தப்பட்டார். ராமன் தனது சகோதரன் லட்சுமணன் மற்றும் சுகுர்வாவின் உதவியுடன் சீதையை மீட்கிறார். இராவணன் இலட்சுமணனால் கொல்லப்பட்டான் (இந்து இதிகாசத்தில் இராவணனைக் கொன்றது இராமன்). அவர்கள் இருவரும் நரகத்திற்குள் நுழைகிறார்கள். இராமன் ஒரு சைனத் துறவி ஆனார் மற்றும் அவரது ஆன்மா மோட்சத்தை அடைகிறது (பிறப்பு மற்றும் இறப்பு சுழற்சியிலிருந்து விடுதலை). சீதை ஒரு சைன சன்னியாசனியாகி சொர்கத்தை அடைந்தார்.
மேற்கோள்கள்
பகுப்பு:சைனம் பகுப்பு:இராமாயணம் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மைக்குரோனீசியக் கூட்டு நாடுகள்
thumb|right|425px|மைக்கிரோனீசியக் கூட்டு நாடுகளின் வரைபடம் மைக்ரோனீசியக் கூட்டு நாடுகள் (Federated States of Micronesia) என்பது பசிபிக் பெருங்கடலில் பப்புவா நியூகினிக்குத் வடகிழக்கே அமைந்திருக்கும் ஒரு தீவு நாடாகும். இங்கு மொத்தம் 607 தீவுகள் உள்ளன. இது ஐக்கிய அமெரிக்காவின் சுயாதீன அநுசரணையுடனான தன்னாட்சி அதிகாரமுடைய ஒரு நாடாகும். முன்னர் இந்நாடுகள் ஐக்கிய அமெரிக்காவின் நேரடி ஆட்சியின் கீழ் ஐநாவின் கண்காணிப்பில் இருந்தன. 1979இல் இவை தமது அரசியலமைப்புச் சட்டத்தை வரைந்து பின்னர் 1986இல் விடுதலை பெற்றன. தற்போது இந்நாடு மிகப்பெருமளவில் வேலையில்லாப் பிரச்சினை, அளவுக்கதிகமான மீன்பிடித்தல், அமெரிக்காவின் அதிக நிதி உதவி போன்ற பல பிரச்சினைகளுக்கு முகம் கொடுக்கின்றது.
மைக்ரோனீசியக் கூட்டு நாடுகள் மைக்ரோனீசியா என்ற பகுதியில் அமைந்திருக்கின்றன. மைக்ரோனீசியா என்ற பகுதியில் நூற்றுக்கணக்கான தீவுகள் மொத்தம் ஏழு பிரதேசங்களாகப் பிரிக்கப்பட்டுள்ளன. மைக்ரோனீசியா என்பது ஒரு நாடல்ல, ஆனால் இப்பிரில் உள்ள கூட்டு நாடுகள் பலவும் தனித்தனியே சுயாதீன அரசைக் கொண்டுள்ளன.
நிர்வாக அலகுகள்
இக்கூட்டமைப்பில் நான்கு மாநிலங்கள் உள்ளன:
வடசித்தூர் காமாட்சியம்மன் கோயில்
காமாட்சியம்மன் கோயில் தமிழ்நாட்டில் கோயம்புத்தூர் மாவட்டம், வடசித்தூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வின்னித்சியா மாகாணம்
வின்னித்சியா மாகாணம் (Vinnytsia Oblast) உக்ரைன் நாட்டின் தென்மேற்கில் அமைந்த மாகாணம் ஆகும். இதன் நிர்வாகத் தலைமையிட நகரம் வின்னித்சியா நகரம் ஆகும். 2021-ஆம் ஆண்டில் இதன் மக்கள் தொகை 15,29,123 ஆக இருந்தது.
எல்லைகள்
வின்னித்சியா மாகாணத்தின் வடக்கில் சைதோமிர் மாகாணம், வடகிழக்கில் கீவ் மாகாணம், கிழக்கில் செர்கசி மாகாணம் மற்றும் கிரோவோக்ராட் மாகாணம், தெற்கில் திரான்சுனிஸ்திரியா மற்றும் மால்டோவா நாடுகள், மேற்கில்  செர்னிவ்சி மாகாணம் மற்றும் கமெல்னிட்ஸ்கி மாகாணம், தென்கிழக்கில் ஒடெசா மாகாணம் எல்லைகளாக உள்ளது.
புவியியல்
இம்மாகாணத்தின் ஊடாக தினேப்பர் ஆறு பாய்கிறது. இது மால்டோவா நாட்டுடன் 202 கிலோ மீட்டர் நீளத்திற்கு எல்லையை பகிர்ந்து கொள்கிறது. மேலும் இது உள்நாட்டில 7 உக்ரைனிய மாகாணங்களுடன் எல்லையை பகிர்ந்து கொள்கிறது. இம்மாகாணம் பல கருங்கல், பழுப்பு நிலக்கரி, பாக்சைட் உள்ளிட்ட கனிமங்கள் நிறைந்தது. உலகின் பெரிய 800 மில்லியன் டன் அளவிற்கு தூய வெள்ளை களிமண் சுரங்கங்கள் கொண்டது. மேலும் வெந்நீர் ஊற்றுகள் கொண்டது.
ஆழிகுடி ஊராட்சி
ஆழிகுடி ஊராட்சி (Aligudi Gram Panchayat), தமிழ்நாட்டின் தூத்துக்குடி மாவட்டத்தில் உள்ள கருங்குளம் வட்டத்தில் அமைந்துள்ளது. இந்த ஊராட்சி, ஒட்டப்பிடாரம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 797 பேர் ஆவர். இவர்களில் பெண்கள் 390 பேரும் ஆண்கள் 407 பேரும் உள்ளடங்குவர்.
வின்னித்சியா மாகாணம்
மாகாண ஆட்சிப் பிரிவுகள்
இம்மாகாணம் 27 மாவட்டங்கள், 18 நகரங்கள், 1466 கிராமங்கள் கொண்டது.
மேற்கோள்கள்
பகுப்பு:உக்ரைன் பகுப்பு:உக்ரைனின் மாகாணங்கள்
ஆலத்துடையான்பட்டி ஊராட்சி
ஆலத்துடையான்பட்டி ஊராட்சி (Alathudaiyanpatti Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள உப்பிலியாபுரம் வட்டாரத்தில் அமைந்துள்ளது. இந்த ஊராட்சி, துறையூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4521 ஆகும். இவர்களில் பெண்கள் 2283 பேரும் ஆண்கள் 2238 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆழிகுடி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ரஷ்யாவின் தன்னாட்சி ஓக்குருகுகள்
300px|right
ருஷ்யக் கூட்டமைப்பானது 85 ஆளுகைப்பிரிவுகளை உள்ளடக்கியதாக அமைந்துள்ளது. இவற்றுள் 6 தன்னாட்சி வட்டாரங்கள் எனப்படுகின்றன. இந்த தன்னாட்சி வட்டாரங்கங்களை ரஷ்ய மொழியில் 'ஒக்ரூகா' என்று கூறுகின்றனர்.
மத்தி
பக்க வழிப்படுத்தல்:
அலஸ்ட்டயர் பில்கிங்டன்
லயனல் அலெக்சான்டர் பெதூன் பில்கிங்டன் (Lionel Alexander Bethune Pilkington) என்னும் இயற்பெயர் கொண்ட சர் அலஸ்ட்டயர் பில்கிங்டன் (Sir Alastair Pilkington) (7 சனவரி 1920 - 5 மே 1995) ஒரு இயந்திரத் தொழில்நுட்பவியலாளர் ஆவார். மிதப்புக் கண்ணாடி செய்யும் தொழில்நுட்பத்தைக் கண்டு பிடித்தவர் இவரே. இவரது இந்தக் கண்டுபிடிப்பு 1960களில் கண்ணாடித் தொழில் துறையில் புரட்சிகரமான மாற்றங்களை ஏற்படுத்தியது. இன்றுவரை கட்டிடத் தொழில் துறையிலும் பிற துறைகளிலும் கண்ணாடி வகித்துவரும் முக்கியமான பங்குக்கு அடிப்படையாக அமைந்தது இந்தக் கண்டுபிடிப்பே ஆகும்.
இளமைக் காலம்
அலஸ்ட்டயர் 1920 ஆம் ஆண்டு பிறந்தார். சேர்போன் பள்ளியிலும், கேம்பிரிட்ச்சின் திரித்துவக் கல்லூரியிலும் கல்விபயின்ற இவர், இரண்டாம் உலகப் போருக்குச் சற்று முன்னர் படைத்துறையில் அலுவலராகச் சேர்ந்தார். போரின்போது நடுநிலக்கடல் பகுதியில் போரில் ஈடுபட்டிருந்த இவர் கிரீட் வீழ்ச்சியடைந்தபோது போர்க் கைதியாகப் பிடித்துச் செல்லப்பட்டார். போர் முடிந்தபின் விடுதலையான இவர் மீண்டும் கேம்பிரிட்ச்சுக்கு வந்து கல்வியைத் தொடர்ந்து எந்திர அறிவியலில் பட்டம் பெற்றார். பின்னர், 1947 ஆம் ஆண்டில் பில்கிங்டன் பிரதர்சு எனப் பெயர்கொண்ட கண்ணாடி உற்பத்தி நிறுவனத்தில் தொழில்நுட்ப அலுவலராகச் சேர்ந்தார்.
மிதப்புக் கண்ணாடியின் கண்டுபிடிப்பு
இவர் பணிக்குச் சேர்ந்த காலத்தில் சாளரங்கள், வண்டிகள் முதலானவற்றுக்குத் தேவையான உருத்திரிபு இல்லாத கண்ணாடிகளைச் செய்வதற்கு பில்கிங்டன் நிறுவனம் தாங்களே உருவாக்கிய தட்டு வழிமுறை என்னும் ஒரு முறையைப் பயன்படுத்திக் கண்ணாடிகளை உற்பத்தி செய்து வந்தது. இது மிகவும் செலவு கூடியதும், கழிவு அதிகம் கொண்டதுமான ஒரு முறையாக இருந்தது.
தகட்டுக் கண்ணாடி முறை என்னும் இன்னொரு கண்ணாடி உற்பத்தி முறை மலிவானதாக இருந்தாலும் உருத்திரிபு அற்ற தரமான கண்ணாடிகளை உருவாக்குவதற்கு இம்முறை ஏற்றதாக இருக்கவில்லை. அலஸ்ட்டயர் கண்டு பிடித்த மிதப்புக் கண்ணாடித் தொழில்நுட்பமே மலிவானதும் தரமானதுமான கண்ணாடிகளைச் செய்வதற்கு வழி சமைத்தது. இந்த முறைபற்றிய எண்ணக்கரு 1950 களின் தொடக்கத்திலேயே அலஸ்ட்டயருக்கு இருந்தது ஆயினும், இதனை நடைமுறையில் சாத்தியமாக்க பல ஆண்டுகள் பிடித்தன.
இறுதிக்காலம்
1970 ஆம் ஆண்டில் இவருக்குப் பிரபுப் பட்டம் வழங்கப்பட்டது. 75 வயது வரை வாழ்ந்த இவர் 1995 ஆம் ஆண்டு காலமானார்
பகுப்பு:பிரித்தானியக் கண்டுபிடிப்பாளர்கள் பகுப்பு:1920 பிறப்புகள் பகுப்பு:1995 இறப்புகள் பகுப்பு:ஆங்கிலேயக் கண்டுபிடிப்பாளர்கள்
கீவின் மடோனா
வரலாறு
உக்ரைன் மீதான் உருசியப் போரின் முதல் நாளில் உருசிய கூட்டமைப்பின் ஆயுதப் படைகளால் கீவ் நகரம் சூழப்பட்டது. 27 வயதான டாட்டியானா பிளிஷ்னியாக் தனது மூன்று மாத மகள் மரிச்சிகாவுக்கு தாய்ப்பால் கொடுக்கும் போது குண்டுவீச்சின் போது தாக்குதலில் இருந்து தன்னைக் காப்பாற்றிக் கொள்ள கீவ் சுரங்கப்பாதையின் தஞ்சம் அடைந்தார். இது அங்கேரிய பத்திரிகையாளர் ஆண்ட்ராஸ் ஃபோல்டெஸின் கவனத்தை ஈர்த்தது. மேலும் அவர் தன்னிச்சையாக அதை படம்பிடித்தார். பிப்ரவரி 25, 2022 முதல் அந்தப் பெண் தனது கணவர் மற்றும் குழந்தையுடன் சுரங்கப்பாதையில் தஞ்சம் அடைந்தார். பிப்ரவரி 26 ஆம் தேதி அவர்கள் வெளியேற்றப்பட வேண்டியிருந்தாலும், சண்டை காரணமாக அவர்கள் தஞ்சம் அடைந்த சுரங்கப்பாதையில் இருந்து வெளியேற முடியவில்லை. இந்த புகைப்படம் பிரபமானது. மேலும், வாடிகனின் அதிகாரப்பூர்வ இணையதளத்தில் கூட பகிரப்பட்டது. அதைப் பார்த்தவர்களில் டினீப்பரைச் சேர்ந்த உக்ரேனிய கலைஞர் மெரினா சோலோமென்னிகோவாவும் இருந்தார். மேரி தனது குழந்தைக்கு பாலூட்டும் அவரது உருவப்படத்திற்கு அவர் ஒரு பெண்ணின் சின்னமான படத்த்திற்கு பயன்படுத்தினார். படத்தில், உக்ரேனிய பெண்ணின் தலைக்கவசம் கன்னி மேரியின் முக்காடாகப் பயன்படுத்தப்பட்டுள்ளது. மேலும் அவரது தலை சுரங்கப்பாதை வரைபடத்தின் முன் இருப்பது சித்தரிக்கப்பட்டுள்ளது. மார்ச் 5, 2020 அன்று, கலைஞர் தான் உருவாக்கிய உருவப்படத்தை இணையத்தில் வெளியிட்டார்.
யூதப் பேராயர் வியாசஸ்லாவ் ஓகுவின் வேண்டுகோளின்படி, பாதிரியார் பணியாற்றும் இடத்தில் வைக்கப்படுவதற்காக, "மெட்ரோவிலிருந்து மடோனா" உருவப்படத்தின் ஓவியத்தின் நகல் இத்தாலிக்கு அனுப்பப்பட்டது.[1] புனித வியாழன் அன்று, நேபிள்ஸ் பேராயர் இந்த ஓவியத்தை வழிபாட்டுப் பொருளாக வைத்தார். முனியானோ டி நாபோலியின் மைதானத்தில் அமைந்துள்ள "கீவின் மடோனா" என்ற புனைப்பெயர் கொண்ட இயேசுவின் புனித இதய தேவாலயத்தில் குறியீடு காட்டப்பட்டது. இது மார்ச் 25, 2022 அன்று போப் பிரான்சிஸ் அவர்களால் புனிதப்படுத்தப்பட்டது
டாட்டியானா பிலிஷ்னியாக் பின்னர் லிவீவ் நகரில் தஞ்சம் புகுந்தார்.
முக்கியத்துவம்
இந்த படம் மனிதாபிமான நெருக்கடி மற்றும் அநீதியான போரின் விளக்கமாகவும், உக்ரேனியர்களின் நம்பிக்கை மற்றும் அமைதியான எதிர்ப்பின் சின்னமாகவும் மாறியுள்ளது. பெரிய ஏரோதுவின் ஆபத்தில் இருந்து தஞ்சம் அடைந்த நாசரேத்தின் இயேசுவின் தாயாக உருவப்படம் இன்று போரின் வன்முறையில் இருந்து தஞ்சம் புகுந்து, அவரைப் போலவே தன் குழந்தைக்குப் பாலூட்டும் நவீன மேரியின் அடையாளமாகக் கருதப்படுகிறது..
மேற்கோள்கள்
பகுப்பு:உக்ரைனில் நிகழ்வுகள்
இங்மார் பேர்ஜ்மன்
ஏண்ஸ்ட் இங்மார் பேர்ஜ்மன் (Ernst Ingmar Bergman - 14 ஜூலை 1918 – 30 ஜூலை 2007) ஒன்பது தடவைகள் அக்கடமி விருதுக்கு நியமிக்கப்பட்ட சுவீடிய, திரைப்பட, மேடை நாடக, ஒப்பேரா இயக்குனர் ஆவார். மனித நிலைமைகள் பற்றிய தேடுதல்களில், ஊக்கமின்மை, மனக்கசப்பு, நகைச்சுவை, நம்பிக்கை போன்ற பல விடயங்களை இவர் தனது படங்களில் வெளிப்படுத்தினார். இவர் தற்காலத் திரைப்படத் துறையில் மிகப் பெரியவரும் மிகுந்த செல்வாக்கு உள்ளவருமான இயக்குனராகக் கருதப்படுகிறார்.
62 திரைப்படங்களை இயக்கியுள்ள இவர், இவற்றுட் பலவற்றைத் தானே எழுதியும் இருக்கிறார். அத்துடன் 170க்கு மேற்பட்ட நாடகங்களையும் இயக்கினார். லிவ் உல்மன், பிபி அண்டர்சன், மக்ஸ் வொன் சிடோ போன்றவர்கள் இவரது அனைத்துலகப் புகழ் பெற்ற நடிகர்களுள் சிலராகும். இவரது படங்களில் பல இவரது சொந்த நாடான சுவீடனின் நிலத்தோற்றப் பின்னணியில் எடுக்கப்பட்டவை. இவருடைய படங்களின் கருக்கள் பெரும்பாலும், ஊக்கக்குறைவு, இறப்பு, நோய், துரோகம், பைத்தியம் போன்றவற்றுடன் தொடர்பானவை.
பேர்க்மன் 60 ஆண்டுகளுக்கும் மேலாகச் செயல்பட்டு வந்தாலும், 1976 ஆம் ஆண்டில் வருமானவரி ஏய்ப்பு தொடர்பிலான குற்றவியல் விசாரணைகளினால் இவரது தொழில் பாதிப்புக்குள்ளானது. அக்காலத்தில், நிலுவையில் இருந்த படத்தயாரிப்பு வேலைகளைக் கைவிட்டதுடன், தனது கலைக் கூடத்தையும் மூடிவிட்டு எட்டு ஆண்டுகள் ஜேர்மனியில் மறைந்து வாழ்ந்தார்.
வரலாறு
இங்மார் போர்ஜ்மன், சுவீடனில் உள்ள உப்சலாவில் பிறந்தார். தாயார் கரீன், தந்தையார் எரிக் பெர்க்மன். எரிக், லூதரன் மத குரு பின்னாளில் சுவீடன் அரசரின் மதகுருவாக இருந்தார். இங்மார், சமயத் தொடர்பான வடிவங்களுக்கும், கலந்துரையாடல்களுக்கும் நடுவில் வளர்ந்தார். தந்தையார் எரிக், ஒரு பழமைவாதியாகவும், தீவிரமான வலதுசாரி அரசியல் கருத்துக்களைக் கொண்டவராகவும் இருந்ததுடன், ஒரு கடும்போக்குக் கொண்ட தந்தையாகவும் இருந்தார். படுக்கையிலேயே சிறுநீர் கழித்துவிடுதல் போன்றவற்றுக்காகத் தான் இருட்டறைகளில் பூட்டி வைக்கப்பட்டதாக இங்மார் கூறியுள்ளார்.
குடும்பம்
இங்மார் பேர்ஜ்மன் ஐந்து முறை திருமணம் செய்து கொண்டார்
முதல் நான்கு திருமணங்கள் விவாகரத்து முடிவடைந்தன. கடைசியாக அவரது மனைவி இங்க்ரிட் 1995 ஆம் ஆண்டில் வயிற்று புற்றுநோய் காரணமாக 65 வயதில் இறந்தார். அவருடைய திருமணங்களை தவிர, நடிகைகள் ஹாரியட் ஆண்டெர்சன் (1952-55), பிபி ஆண்டெர்சன் (1955-59), மற்றும் லிவ் உல்மான் (1965-70) ஆகியோருடன் பெர்க்மேன் காதல் உறவுகளைக் கொண்டிருந்தார். லிவ் உல்மான்னுடன் எழுத்தாளர் லின் உல்மேனின் தந்தை ஆவார். எல்லாவற்றிலும், பேர்ஜ்மன்னுக்கு ஒன்பது பிள்ளைகள் இருந்தனர், இவர்களில் ஒருவர் அவரை முன்னிலைப்படுத்தினார். இறுதியில் பேர்ஜ்மன், லிவ் உல்மான்னைத் தவிர எல்லா தாய்மார்களையும் திருமணம் செய்து கொண்டார். ஆனால் அவரது கடைசி மனைவியான இங்க்ரிட் வான் ரோஸனுடனான திருமணத்திற்கு பன்னிரண்டு ஆண்டுகளுக்கு முன்பே அவர்களது மகள் பிறந்தார்.
திரைப்படப்பணி
பேர்ஜ்மேனின் திரைப்பட வாழ்க்கை 1941 ஆம் ஆண்டில் திரைக்கதை மறுபதிவு செய்தல் மூலம் தொடங்கியது. ஆனால் அவரது முதல் பெரிய சாதனை 1944 ஆம் ஆண்டில் அல்ஃப் ஸ்ஜ்பெர்க் இயக்கிய டார்மெண்ட் (Torment (a.k.a. Frenzy) என்ற திரைப்படத்திற்கு திரைக்கதை எழுதியதாகும். திரைக்கதை எழுதுவதுடன், அவர் படத்தின் உதவி இயக்குனராகவும் நியமிக்கப்பட்டார். அவரது இரண்டாவது சுயசரிதை புத்தகமான “திரைப்படத்தில் என் வாழ்க்கையில்” பேர்ஜ்மேன்  படப்பிடிப்பில் தனது இயக்குனர் அறிமுகம் குறித்தும் விவரிக்கிறார்
விமர்சனங்கள் மற்றும் செல்வாக்கு
நியூ யார்க் டைம்ஸின் டெர்ரென்ஸ் ராஃபர்டி 1960 கள் முழுவதும் பேர்ஜ்மன் பற்றி எழுதினார். "திரைப்படங்களின் ஆழமான கடைசி வார்த்தைகள் அழகானதாக கருதப்பட்டது, அவரது ஒவ்வொரு படைப்புகளும் நுணுக்கமான விவகாரம் பற்றிக் கூறி பகுப்பாய்வு செய்யப்பட்டது, அதன் அடையாளத்தைப் பற்றிய தனித்துவமான விவாதங்களில் விரிவுபடுத்தப்பட்டது.  நவீன உலகில் கலைஞரின் தலைவிதி மற்றும் பல  படத்தின் தன்மையால் நிர்ணயம் செய்யப்பட்டது. பல திரைப்பட தயாரிப்பாளர்கள் பேர்ஜ்மனை பாராட்டியுள்ளனர், மேலும் சிலர் அவரது படைப்புகளின் செல்வாக்கினை மேற்கோளிட்டுள்ளனர்:
டர்கோவ்ஸ்கி எனக்கு சிறந்த இயக்குனர்” என்று குறிப்பிடுகிறார்
மேற்கோள்கள்
பகுப்பு:1918 பிறப்புகள் பகுப்பு:நாடக இயக்குனர்கள் பகுப்பு:திரைப்பட இயக்குநர்கள் பகுப்பு:2007 இறப்புகள்
இரிடியம்(III) அயோடைடு
இரிடியம்(III) அயோடைடு (Iridium(III) iodide) I3Ir என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இரிடியத்தின் அயோடைடு உப்பு என இது வகைப்படுத்தப்படுகிறது.
தயாரிப்பு
இரிடியம்(IV) அயோடைடுடன் ஐதரசனை 210 °பாகை செல்சியசு வெப்பநிலையில் சேர்த்து குறைத்தல் வினையின் மூலம் இரிடியம்(III) அயோடைடை பெறலாம். ஐதரசன் அயோடைடுடன் இரிடியம் டை ஆக்சைடு அல்லது இரிடியம்(III) ஐதராக்சைடு ஆகியவற்றை வினைபுரியச் செய்தும் இதை உருவாகலாம்.
இயற்பியல் பண்புகள்
இரிடியம்(III) அயோடைடு நீரில் கரையாது. அடர் பழுப்பு நிற திண்மமாக காணப்படுகிறது. குரோமியம் முக்குளோரைடு போல ஒற்றை சாய்வு படிகமாகும். இதன் முந்நீரேற்று மஞ்சள் நிறத்தில் உள்ளது. இதை சூடாக்கும்போது இருநீரேற்றாக அல்லது நீரிலியாக நீரிழப்பு அடைகிறது. . இரிடியம்(III) அயோடைடு ஒரு ஒற்றை நீரேற்றையும் கொண்டுள்ளது.
மேற்கோள்கள்
பகுப்பு:இரிடியம் சேர்மங்கள் பகுப்பு:அயோடைடுகள்
கல்குளம் காரிபள்ளி சாஸ்தா கோயில்
கல்குளம் காரிபள்ளி சாஸ்தா கோயில் தமிழ்நாட்டில் கன்னியாகுமரி மாவட்டம், கல்குளம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இரெபேக்கா எல்சன்
இரெபேக்கா ஆன்னி வுட் எல்சன் (Rebecca Anne Wood Elson) (2 ஜனவரி 1960 – 19 மே 1999 ) ஒரு கனடிய அமெரிக்க வானியலாளரும் எழுத்தாளரும் ஆவார்.
குவிபெக், மாண்ட்ரீலில் பிறந்த இவர், தன் பதினாட்டை அகவையிலேயே புவியியலாளராகிய தன் தந்தையாருடன் அவரது கள் ஆய்வுகளுக்காக கனடாவுக்குப் பலமுறை சென்றுள்ளார். இவர் முதலில் உயிரியலைத் தேர்வுசெய்தாலும் (குறிப்பாக மரபியலில் ஆர்வம் காட்டினாலும்) பின்னர் வானியலுக்கு மாறி சுமித் கல்லூரியில் வானியலில் இளவல் பட்டம் பெற்றார். இங்கே இவரது ஆசிரியராக வாடிரவுட் சீட்டர் விளங்கினார். இவரது பட்டப்படிப்பில் எடின்பர்கில் உள்ள ஆந்திரூ பல்கலைகழகத்தில் பணியமர்த்தமும் உள்ளடக்கியதாகும். இவர் பிரித்தானியக் கொலம்பியா பல்கலைக்கழகத்தில் இயற்பியலில் முதுவர் பட்டம் பெற்றார். பின்னர் கேம்பிரிட்ஜ் பல்கலைக்கழகத்தில் சேர்ந்தார். அங்கு இவருக்கு நியூட்டன் மாணவ நல்கை கிடைத்தது. அங்கே இவர் தன் முனைவர் பட்டத்தை வானியலில் பெற்றார். முனைவர் பட்டப்படிப்பின்போதே இவர் கேபெராவில் உள்ள மவுண்ட் சுத்திரான்போ வானிகாணகத்தில் கென் பிரீமன் கீழ் பணிபுரிந்துள்லார். இவர் தன் முதுமுனைவர் படிப்பை ஜான் நேத்தா பக்கல் மேற்பார்வையில் உயராய்வு நிறுவனத்தில் மேற்கொண்டார். இவர் 1989 இல் இராடுகிளிப் கல்லூரியில் பண்டிங் ஆய்வுநல்கையைப் பெற்றார். இங்கு இவர் ஆக்கநிலை எழுதலைப் பற்றிப் பாடம் எடுத்தார். இவர் 1990 களில் கேம்பிரிட்ஜ் வானியல் நிறுவணத்துக்கு வந்து ஆய்வுப் பொறுப்பை ஏற்று தன் எஞ்சிய வாழ்க்கையை அங்கேயே கழித்தார். இவர் ஆய்வு பேரியல் பால்வெளிக் கொத்துகள், வான்வேதியியல் (வேதியியல் படிமலர்ச்சி), பால்வெளி உருவாக்கம் ஆகிய புலங்களில் அமைந்தது. 1990 இல் அபுள் விண்வெளி ஆய்வு மையம் முதல் நோக்கீட்டுப் படிமங்களை வெளியிட்டது. வானியலாலர்கள் அப்படிமங்கள் விண்வெளித் தொலைநோக்கி ஆடியின் பிறழ்வுகளால் வீணாகியதால் மிகவும் கவலைப்பட நேர்ந்தது. என்றாலும், தொலைநோக்கி பழுது பார்க்கப்பட்டதும் எடுக்கப்பட்ட படிமங்கள் வானியல் ஆய்வை முடுக்கிவிட்டது. அப்போது பேரளவு நிதி ஒதுக்கீடு எல்சன் குழுவுக்கே கிடைத்தது.
இவர் தன் 29 ஆம் அகவையில் புற்றுநோய்க்கு ஆட்பட்டார். உரிய மருத்துவம் பெற்றதும் நோய் அடங்கியது. இவர் 1996 இல் இத்தாலிய ஓவியராகிய ஏஞ்சலோ தி சின்ழ்சியாவை மணந்தார். என்றாலும், விரைவிலேயே புற்றுநோய் இவரை மீண்டும் தாக்கியது. இவர் புற்றுநோயால் 1999 இல் தன் 39 ஆம் அகவையில் இறந்தார்.
இவர் தன் பதின் அகவைகளில் இருந்து இதுவரை எழுதிய கவிதைகள் இறப்புக்குப் பின்னர் 2001 இல் பிரித்தானியாவில் வெளியிடப்பட்டன. இந்தக் கவிதை நூலின் தலைப்புஇன்னலைத் தாண்டும் பொறுப்பு என்பதாகும். இந்நூல் 2002 இல் மீண்டும் அமெரிக்காவில் வெளியிடப்பட்டது. இந்தக் கவிதைத் தொகுப்பு அவ்வாண்டின் சிறந்த நூலாக பொருளியலாளர் இதழ் தேர்வு செய்தது.
இவர் அவரது குறுகிய வாழ்நாளில் 52 அறிவியல் ஆய்வுத்தாள்களை வெளியிட்டுள்லார்.
வெளி இணைப்புகள்
பகுப்பு:1960 பிறப்புகள் பகுப்பு:1999 இறப்புகள் பகுப்பு:கனடிய வானியலாளர்கள் பகுப்பு:கனடியப் பெண் அறிவியலாளர்கள் பகுப்பு:பெண் கவிஞர்கள் பகுப்பு:பெண் வானியலாளர்கள்
முதலாம் நரசிம்ம பல்லவன்
புகழ் பெற்ற பல்லவ மன்னனான மகேந்திர வர்மனுக்குப் பின்னர் அவன் மகன் நரசிம்மவர்மன் (கி.பி 630 - 668) என்னும் பெயருடன் ஆட்சிக்கு வந்தான். காஞ்சிப் பல்லவ மன்னர்களுள் பல வழிகளிலும் சிறப்புப் பெற்றவனாகப் போற்றப்படுபவன் இவனாவான். இவரது காலத்திலேயே பல்லவர் குலம் மிகவும் சிறப்புற்று விளங்கியது.இவரது ஆட்சி காலத்தில் பல்லவ இராட்சியம் வடக்கில் கிருஷ்ணா ஆறு முதல் தெற்கில் மதுரை வரை பரந்து காணப்பட்டது. நரசிம்ம பல்லவரின் ஆட்சி காலத்திலேயே அப்பர், திருஞானசம்பந்தர், சிறுத்தொண்டர் போன்ற சைவ நாயன்மார்கள் வாழ்ந்ததாக தமிழ் இலக்கியங்களில் கூறப்படுகின்றன. அக்காலத்தில் பல்லவர்களின் எதிரிகளாக விளங்கிய சாளுக்கியரை வெற்றிகொண்டு அவர்கள் வீழ்ச்சிக்குக் காரணமாக விளங்கியவன் இவன்.
இவன் சிறந்த மல்யுத்த வீரனாய் திகழ்ந்ததால் மாமல்லன் என்ற பட்டம் பெற்றான். இவன் நினைவாகவே மாமல்லபுரம் என்ற துறைமுக நகரம் ஏற்படுத்தப்பட்டது. அரசியல், கலை போன்ற துறைகளில் இவனது சாதனைகள் வரலாற்று முக்கியத்துவம் கொண்டவை.
பட்ட பெயர்கள்
நரசிம்மவர்மன் தான் அமைத்த கோவில்களில் தன் பட்டப் பெயர்கள் பலவற்றை வெட்டுவித்துள்ளான். அவற்றுட் சில‘மகாமல்லன், ஸ்ரீபரன், ஸ்ரீமேகன், ஸ்ரீநிதி. இரணசயன், அத்தியந்த காமன், அமேயமாயன் நயநாங்குரன்,' என்பன.
மூல நூல்கள்
பகுப்பு:பல்லவ அரசர்கள் பகுப்பு:இந்திய அரசர்கள்
மையப்படுத்திய கண்காணிப்பு அமைப்பு
மையப்படுத்திய கண்காணிப்பு அமைப்பு  (Central Monitoring System, CMS) இந்திய அரசால் அமைக்கப்படும் ஓர் தரவு சேகரிப்பு அமைப்பாகும். 2012ஆம் ஆண்டு இதற்கான சட்டம் இந்திய நாடாளுமன்றத்தில் அறிமுகப்படுத்தப்பட்டது; ஏப்ரல் 2013 முதல் இது இயங்கத் தொடங்கியுள்ளது. ஊடகவியலாளர்களும் சமூகப் பிணைப்பு ஆர்வலர்களும் இந்தத் திட்டத்தின் திறன் "அமெரிக்க அரசின் சர்ச்சைக்குரிய  பிரிசம் கண்காணிப்புத் திட்டம் போன்றளவிலான தீமை விளைவிக்ககூடியதாக" கருதுகின்றனர்.
கட்டமைப்பு
மையப்படுத்திய கண்காணிப்பு அமைப்பு மூலமாக இந்திய அரசு தொலைபேசி பேச்சுக்களை ஒட்டுக் கேட்பதுடன் குறுஞ்செய்திகள், மின்னஞ்சல்களைப் படிக்கவும்  ஃபேஸ்புக், டுவிட்டர் அல்லது லிங்டின் இணையதளங்களில் பதிவுகளைப் பார்வையிடவும்  கூகிள் தேடுதல்களின் சுவடு தொடரவும் இயலும்.
இந்த அமைப்பை இந்திய அரசு நிறுவனமான தொலைதொடர்பியல் மேம்பாட்டு மையம் (சி-டாட்)  புது தில்லியின் புறநகரில் நிறுவியுள்ளது. இது 900 மில்லியன் நகரபேசி (ஜிஎஸ்எம், சிடிஎம்ஏ) மற்றும் நிலைத்த  தொலைபேசி இணைப்புக்களையும் 160 மில்லியன் இணையப் பயனர்களையும்   ‘நிகழ்நேர’ அடிப்படையில் பாதுகாப்பான  ஈதர்நெட் குத்தகை இணைப்புகள் மூலமாக கண்காணித்து வருகிறது.
குறைகாணல்
அரசின் மையப்படுத்திய கண்காணிப்பு அமைப்பு மனித உரிமைகளை அச்சுறுத்தும் வகையில் இந்திய குடிமகன்களின் தனியுரிமையைப் பாதிப்பதாக மனித உரிமைகள் கண்காணிப்பகம் எச்சரித்துள்ளது.
வெளி இணைப்புகள்
பகுப்பு:இந்திய அரசு அமைப்புகள் பகுப்பு:மனித உரிமைகள் பகுப்பு:இந்தியப் புலனாய்வு அமைப்புகள்
துர்கா மல்லா
thumb| திசம்பர் 17, 2004 அன்று புது தில்லியில் துர்கா மல்லனின் சிலையை திறந்து வைக்கும் விழாவில் பிரதமர் [[மன்மோகன் சிங்]] தளபதி துர்கா மல்லா (Durga Malla) இந்தியத் தேசிய இராணுவத்தில் கச இனத்தைச் சேர்ந்த முதல் கூர்க்கா சிப்பாய் ஆவார். இவர்,இந்திய விடுதலை இயக்கத்திற்காக தனது உயிரை தியாகம் செய்தார்.
சுயசரிதை
மல்லா 1913இல் தேராதூனுக்கு அருகிலுள்ள தொய்வாலாவில், இந்திய கூர்காவின் கச தாக்கூரி/சேத்திரி குடும்பத்தில் என்பி சப் கங்கா மல்லாவின் மூத்த மகனாக பிறந்தார். 1930ஆம் ஆண்டில், மகாத்மா காந்தி தண்டி யாத்திரை மூலம் சுதந்திரத்திற்காக நாட்டு மக்களை வழிநடத்தியபோது, மல்லா ஒன்பதாம் வகுப்பு மாணவராக இருந்தார். இவர் இளமையாக இருந்தபோதிலும், ஆங்கிலேயர்களுக்கு எதிரான பொதுவெளியில் இவர் அனைவரின் கவனத்தையும் ஈர்த்தார். 1931இல், இவருக்கு 18 வயதாக இருந்தபோது, இவர் தர்மசாலாவுக்குச் சென்று 2/1 கூர்கா படைப்பிரிவில் சேர்ந்தார். இவரது தேசபக்தி இவரை சுபாஷ் சந்திர போஸின் இந்திய தேசிய இராணுவத்திற்கு நெருக்கமாக கொண்டு வந்தது.
1942 இல், மல்லா இந்திய தேசிய இராணுவத்தில் சேர்ந்தார். இவரது கடமை மீதான பக்தியும் திறமைகளுடன் சேர்ந்து இவரை தளபதி நிலைக்கு உயர்த்தியது. மேலும் அதன் புலனாய்வு பிரிவில் பணியாற்றும்படி கேட்டுக்கொள்ளப்பட்டார். இவர் எதிரி முகாம்களைப் பற்றிய தகவல்களைச் சேகரித்துக் கொண்டிருந்தபோது, 27 மார்ச் 1944 அன்று கோகிமாவில் பிடிபட்டார். அவருக்கு புது தில்லி செங்கோட்டையில் உள்ள விசாரணை நீதிமன்றம் மரண தண்டனை விதித்தது. இருப்பினும், மரண தண்டனை நிறைவேற்றப்படுவதற்கு முன்பு, அதிகாரிகள் மல்லாவை தேசத்துரோகத்தை ஒப்புக்கொள்ள கட்டாயப்படுத்த முயன்றனர். இவரது மனைவி சிறை அறைக்கு அழைத்து வரப்பட்டார். ஆனால் மல்லா அழுத்தத்திற்கு அடிபணியவில்லை.
தூக்கு மேடை
மல்லா இமாச்சலப் பிரதேசத்தின் தர்மசாலாவின் சியாம் நகரைச் சேர்ந்த சாரதா என்பவரை 1941இல் திருமணம் செய்து கொண்டார். திருமணத்திற்கு மூன்று நாட்களுக்குப் பிறகு, மல்லா தனது தலைமையகத்திற்கு திரும்ப அழைக்கப்பட்டு வெளிநாடு செல்லும்படி அறிவுறுத்தப்பட்டார். தில்லி மாவட்ட சிறையில் இவர் தூக்கிலிடப்படுவதற்கு முன்புதான் இவர் தனது மனைவியைச் சந்தித்தார். 1944இல், தளபதி துர்கா மல்லா தூக்கு மேடைக்கு அனுப்பப்பட்டார்.
கௌரவம்
இந்திய கூர்க்காக்களின் தேசிய அமைப்பான பாரதீய கூர்க்கா பரிசங், மல்லாவிற்கு மரியாதை செலுத்துவதற்காக ஒரு சிலையை அமைத்தது. 2004 ஆம் ஆண்டு நாடாளுமன்ற மாளிகை வளாகத்தில் பிரதமர் மன்மோகன் சிங் அவர்களால் இது திறந்து வைக்கப்பட்டது. நிகழ்ச்சியில் துணைக் குடியரசுத் தலைவர் பைரோன் சிங் செகாவத், மக்களவைச் சபாநாயகர் சோம்நாத் சாட்டர்ஜி மற்றும் பிற பிரமுகர்கள் கலந்து கொண்டனர். 25 ஆகத்து, அவர் தூக்கிலிடப்பட்ட நாள் பலிதன் திவாஸ் அல்லது தியாகிகள் தினமாக, இந்தியா முழுவதும் கூர்காக்களால் அனுசரிக்கப்படுகிறது.
சான்றுகள்
பகுப்பு:கூர்க்காக்கள் பகுப்பு:இந்தியாவில் தூக்கிலிடப்பட்டவர்கள் பகுப்பு:1944 இறப்புகள் பகுப்பு:1913 பிறப்புகள்
வால்டர் டன்ஹான் கிளாஸ்
வால்டர் டன்ஹான் கிளாஸ் (6 மார்ச் 1903 - 12 மே 1995) கதிர்வீச்சு உயிரியல் துறையில் முன்னோடியாக திகழ்ந்தார். குறிப்பாக மருத்துவ இயற்பியல் பாடத்திட்டத் துறையை நிறுவ உதவினார்.